Ki asahan

Ki Asahan; Areuy ki asahan; Tetracera Dichotoma;  nyaéta hiji tangkal nu asalna tina kulawarga Dilleniaceae.
Ki asahan kapanggih hirup nyebar di pulo-pulo: Sumatra, Jawa, Madura, jeung Bangka. 
Ki asahan kapanggih ogé hirup nyebar disababaraha nagara kayaning: Myanmar, Thailand kidul, Malaysia jeung Indo China.

Habitat
Ki asahan kapanggih hirup kalawan subur dina taneuh nu kaayaana dina 600 mdpl.
Tangkal ki asahan hirup di daérah nu negrak katojo ku panon poé, remen kapanggih hirup di sisi leuweung sakapeung hirup dina tegalan atawa huma nu réngse dibabad, utamana huma nu teu kaurus.

Ciri mandiri jeung kagunaan
Ki asahan hirupna ngarungkun, tangkalna paparengkolan henteu ajeg
sanajan kasebut na tangkal, tapi tangkal ki asaham mibanda ciri mandiri. Tangkalna sok meulit kana tangkal séjén nu pareng hirup padeukeut meulit kawas areuy, ku kituna ki asahan remen ogé disebut areuy ki asahan.
Daun nu geus garing karasa keusrak kawas hampelas, sok dimangpaatkeun pikeun ngagosok ukiran, carangka bedog,  pérah bedog, jeung sajabana.
Tangkalna sok dimangpaatkeun pikeun tali, kayaning nalian pager, suluh, nyieun bendungan di wahangan, jeung sajabana.

Dicutat tina

Dilleniaceae